APSTIPRINĀTS

ar Ādažu novada domes 24.04.2018. sēdes lēmumu (protokols Nr.10 § 32)

NOLIKUMS

Ādažu novadā

2018. gada 24.aprīlī **Nr.8**

**Saulkrastu sadarbības teritorijas civilās aizsardzības komisijas nolikums**

I. KOMISIJAS LOCEKĻU SASTĀVS

Saulkrastu sadarbības teritorijas civilās aizsardzības komisijas (turpmāk – komisija) sastāvu nosaka komisija, balsojot pēc deleģējuma saņemšanas no attiecīgās domes. Komisijas sastāvs var tikt mainīts ar komisijas rīkojumiem, kā arī visus lēmumus un darbības komisija pieņem patstāvīgi.

*(Ar grozījumiem, kas veikti ar Ādažu novada domes 2019.gada 23.aprīļa nolikumu Nr.10 “Grozījumi Ādažu novada domes 2018.gada 24.aprīļa nolikumā Nr.8 “Saulkrastu sadarbības teritorijas civilās aizsardzības komisijas nolikums”)*

II. KOMISIJAS LOCEKĻU PIENĀKUMI

1. Ierosināt komisijas priekšsēdētājam sasaukt komisiju apdraudējumos vai pasākumos, kuros attiecīgās institūcijas amatpersona ir reaģēšanas un seku likvidēšanas darbu vadītājs.
2. Ierosināt komisijas priekšsēdētājam sasaukt komisiju, ja izskatāmais jautājums skar attiecīgās institūcijas kompetenci un ir saistīts ar katastrofu pārvaldīšanu, katastrofu pārvaldīšanas koordinēšanu vai civilo aizsardzību.
3. Sniegt priekšlikumus komisijas nolikuma izstrādei, papildināšanai vai precizēšanai.
4. Sniegt priekšlikumus civilās aizsardzības plāna izstrādei, papildināšanai vai precizēšanai.
5. Sniegt informāciju komisijai par katastrofas draudiem, katastrofas iespējamo attīstību, kā arī par situāciju katastrofas vietā.
6. Sniegt informāciju komisijai par veiktajiem pasākumiem apdraudējuma pārvarēšanā.
7. Sniegt informāciju komisijai par attiecīgās institūcijas atbildīgajā glabāšanā esošajām valsts materiālajām rezervēm.
8. Koordinēt attiecīgās institūcijas rīcību, kā arī informēt institūciju un reaģēšanas un seku likvidēšanas darbu vadītāju par komisijā pieņemtajiem lēmumiem.
9. Piedalīties ekspertu grupās, preses konferencēs, kā arī vietēja, reģionāla un valsts mēroga civilās aizsardzības un katastrofas pārvaldīšanas mācībās.

III. KOMISIJAS LOCEKĻU TIESĪBAS

1. Ierosināt uzaicināt uz komisijas sēdēm valsts, pašvaldību, citu institūciju vai komersantu amatpersonas un speciālistus.
2. Pieprasīt viņa atsevišķā viedokļa iekļaušanu komisijas sēdes protokolā.

IV. KOMISIJAS APZIŅOŠANAS KĀRTĪBA

Komisijas apziņošanas kārtība tiek izstrādāta atsevišķi, balstoties uz rīkojumu par komisijas sastāvu.

*(Ar grozījumiem, kas veikti ar Ādažu novada domes 2019.gada 23.aprīļa nolikumu Nr.10 “Grozījumi Ādažu novada domes 2018.gada 24.aprīļa nolikumā Nr.8 “Saulkrastu sadarbības teritorijas civilās aizsardzības komisijas nolikums”)*

Saulkrastu sadarbības teritorijas

civilās aizsardzības komisijas priekšsēdētājs M.Sprindžuks